text: Storbrand i grænsebutik
  27 september 2014 kl. 05.53
  90 brandmænd kæmpede fredag aften med en brand i Sky Markt i det nordlige Flensborg. En enkelt brandmand er kommet til skade ved slukningsarbejdet.
  En større brand med en kraftig røgudvikling var fredag aften årsagen til en stor brand udrykning i Flensborg. Først omkring klokken 22 fik brandvæsenet kontrol over branden, skriver Stadt Flensburg i en pressemeddelelse.
  I første omgang troede redningsmandskabet, at det var en eksplosion der udløste branden. Men det er ikke senere blevet bekræftet. Den kraftige røgudvikling betød at naboer blev bedt om at blive inden døre og de omkringliggende bygninger blev evakueret, fordi der var fare for nedstyrtning.
  Der er her til morgen endnu ikke kommet nærmere oplysninger omkring årsagen til branden.
  
  Fra Facebook:
  
  